24 घंटे में रिकॉर्ड 11.72 लाख कोरोना टेस्ट, अबतक 4.55 करोड़ से ज्यादा टेस्टिंग
स्वास्थ्य और परिवार कल्याण मंत्रालय के अनुसार, पिछले 24 घंटे में कोरोना वायरस के 11,70,000 से ज़्यादा टेस्ट किए गए हैं।
नई दिल्ली: देश में कोरोना वायरस संक्रमण फैलता ही जा रहा है। तमाम एहतियाती कदम उठाए जाने के बावजूद भी कोरोना वायरस संक्रमण के मामले बढ़ते ही जा रहे हैं। हालांकि, यहां गौर देने वाली बात यह भी है कि देश में बड़े स्तर पर कोरोना वायरस की जांच हो रही है, इसीलिए बड़ी संख्या में केस भी सामने आ रहे हैं। स्वास्थ्य और परिवार कल्याण मंत्रालय के अनुसार, पिछले 24 घंटे में कोरोना वायरस के 11,70,000 से ज़्यादा टेस्ट किए गए हैं।मंत्रालय ने कहा कि व्यापक क्षेत्रों में समय रहते बड़े स्तर पर जांच से संक्रमण के मामलों की जल्दी पहचान और आइसोलेशन तथा अस्पताल में भर्ती करने में  मदद मिलती है। अंततः यह कम मृत्यु दर की ओर जाता है। बता दें कि भारत में कोरोना वायरस की मृत्यु दर घटकर 1.75 प्रतिशत के करीब तक आ गई है।वहीं, भारतीय चिकित्सा अनुसंधान परिषद (ICMR) ने बताया कि कल (2 सितंबर) तक कोरोना वायरस के कुल 4,55,09,380 टेस्ट किए गए, जिनमें से 11,72,179 टेस्ट कल किए गए।वहीं, हाल ही में जारी केंद्रीय स्वास्थ्य एंव परिवार कल्याण मंत्रालय के ही आंकडों के अनुसार, देश में सामने आए कोरोना वायरस के कुल पॉजिटिव मरीजों में से 54 फीसदी की उम्र 18 से 44 साल के बीच है जबकि मरने वालों में 51 फीसदी 60 साल या उससे ज्यादा उम्र के हैं।मंत्रालय ने बताया कि कोरोना वायरस के 54% मामले 18 वर्ष से 44 वर्ष की उम्र के लोगों को हैं जबकि कोरोना वायरस से होने वाली 51% मौतें 60 वर्ष और उससे अधिक उम्र के लोगों की हुईं हैं। वहीं, 26 फीसदी केस में मरीजों की उम्र 45 से 60 साल है जबकि इस उम्र के 36 फीसदी मरीजों की मौत हुई है।